wickkiey/tamil-wikipedia-chunked huggingface dataset:
# பதிபரா தேவி கோயில்

## அணுகல்

பதிபரா யாங்வாரக் கிராமப்புற நகராட்சியில் அமைந்துள்ளது. பதிபராவிற்கான பயணம் சுகேதரிலிருந்து தொடங்குகிறது. இது பங்லிங் பஜாரிலிருந்து சுமார் 20 நிமிட பயணத்தில் உள்ளது. பின்னர் சுகேதாரிலிருந்து கப்லே பதிக்கு 1-2 மணிநேர பயணம் செய்ய வெண்டும். கப்லே பதியிலிருந்து பதிபரா தேவி கோயில் சுமார் 3-4 மணிநேர நடைப்பயணத்தில் உள்ளது.  
சுகேதரில் உள்ள சுகேதர் விமான நிலையம் (2,840 மீ [9,320 அடி]) தப்லேஜங் மாவட்டத்தில் உள்ள ஒரே விமான நிலையமாகும். இது திட்டமிடப்பட்ட விமானங்கள் மூலம் காத்மாண்டுவையும் பிரத்நகரையும் இணைக்கிறது.  
பதிபரா பாதை டெயூராலி, ரமிடெடாண்டா, சட்டேதுங்கா, பாலுகவுண்டா, பேடி வழியாக இறுதியாக கோயிலை அடைவதற்கு முன் செல்கிறது. பாதையில் வசிப்பவர்கள் உணவையும் தங்கும் வசதிகளையும் வழங்குகிறார்கள். கோவில் வளாகத்திற்கு அருகிலேயே பக்தர்கள் தங்குவதற்கான அடிப்படை வசதிகளும் உள்ளன.  
கோவிலுக்கு வருகை தருவதற்கு முன்பருவ மழைக்காலமும் (மார்ச் முதல் சூன் வரை) , பருவமழைக்கு பிந்தைய காலங்களும் (செப்டம்பர் முதல் நவம்பர் வரை) ஆகும்.
# கிப்பா

***கிப்பா*** (*Hippa*) என்ற பேரினம் துணைத்தொகுதி ஓடுடைய கணுக்காலியில் பத்துக்காலி வரிசையினைச் சேர்ந்த கிப்பிடே குடும்பத்தினைச் சார்ந்தது. இந்தப் பேரினத்தின் கீழ் பல சிற்றினங்கள் உள்ளன:
# கிப்பா

## சிற்றினங்கள்

- *கிப்பா அடாக்டைலா* <small>பேப்ரிசியசு, 1787</small>
- *கிப்பா அட்மிரல்* <small>தால்விட்சு, 1892</small>
- *கிப்பா அல்சிமீட்* <small>டி மேன், 1902</small>
- *கிப்பா ஆசுட்ராலிசு* <small>ஹேல், 1927</small>
- *கிப்பா கார்சினியூட்சு* <small>கோல்துயிசு & மேனிங், 1970</small>
- *கிப்பா செலேனோ* <small>டி மேன், 1896</small>
- *கிப்பா கிரானுலாடசு* <small>பொரடெய்ல், 1904</small>
- *கிப்பா ஹிர்டிப்சு* <small>டானா, 1852</small>
- *கிப்பா இண்டிகா* <small>ஹெய்க், முருகன் & பாலகிருஷ்ணன் நாயர், 1986</small>
- *கிப்பா மர்மோராட்டா* <small>ஹோம்ப்ரான் & ஜாக்குனோட், 1846</small>
- *கிப்பா ஓவாலிசு* <small>ஏ. மில்னே-எட்வர்ட்சு, 1862</small>
- *கிப்பா பிக்டா* <small>ஹெல்லர், 1861</small>
- *கிப்பா ஸ்டிரிகில்லாட்டா* <small>ஸ்டிம்சன், 1860</small>
- *கிப்பா டெசுடுடினேரியா* <small>ஹெர்ப்ஸ்ட், 1791</small>
- *கிப்பா டுரன்காட்டிப்ரான்சு* <small>மியர்சு, 1878</small>  
*கிப்பா* பேரினம் *எமரிட்டா* பேரினத்துடன் நெருங்கிய தொடர்புடையது. இரண்டு பேரினங்களுக்கிடையே சிற்றினங்கள் அடிக்கடி மாற்றப்படுகின்றன.
# தண்டர்போல்ட் ரோசு

**தண்டர்போல்ட் ரோசு** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ மற்றும் ஜாக் கிர்பி ஆகியோரால், **தண்டர்போல்ட் ரோசு** என்ற கதாபாத்திரம் மே 1962 இல் வெளியான த இன்கிரிடிபில் ஹல்க் # 1 என்ற கதையிலும், **ரெட் ஹல்க்** என்ற கதாபாத்திரம் சனவரி 2008 இல் வெளியான ஹல்க் #1 கதையிலும் தோற்றுவிக்கப்பட்டது.  
இவரின் பாத்திரம் ஒரு அமெரிக்க நாட்டு இராணுவ அதிகாரி, பேனரை ஹல்க்காக மாற்றிய காமா வெடிகுண்டு திட்டத்தின் தலைவர். பேனரும் ஹல்க்கும் ஒன்றுதான் என்பதை அறிந்த பிறகு, ரோசு பேனரையும் வேட்டையாடுகிறார். 2008 ஆம் ஆண்டில், ரோசு தனது எதிரியை சிறப்பாக எதிர்த்துப் போராட ரெட் ஹல்காக மாற்றப்பட்டார்.  
தண்டர்போல்ட் ரோசு என்ற கதாபாத்திரம் இயங்குபட தொலைக்காட்சி தொடர்கள் மற்றும் நிகழ்பட ஆட்டம் உட்பட பிற ஊடகங்களில் தோன்றியுள்ளது. இந்த கதாபாத்திரத்திற்கு உயிர் கொடுக்கும் விதமாக 2003 இல் வெளியான ஹல்க் என்ற திரைப்படத்திற்கு நடிகர் 'சாம் எலியட்' என்பவர் நடித்தார், மார்வெல் திரைப் பிரபஞ்சத் திரைப்படங்களான த இன்கிரிடிபில் ஹல்க் (2008), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) பிளாக் விடோவ் (2021) போன்ற படங்களில் நடிகர் வில்லியம் கேர்ட் என்பவர் நடித்துள்ளார்.
# காவர்ட் இசுடார்க்கு

**காவர்ட் இசுடார்க்கு ** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஆர்ச்சி குட்வின் மற்றும் டான் ஹெக் ஆகியோரால், ஆகஸ்ட் 1970 இல் வெளியான அயன் மேன் #28 என்ற கதையில் தோற்றுவிக்கப்பட்டது.  
இந்த பாத்திரம் பொதுவாக அவரது மகன் டோனியின் கதைகளிலும், கேப்டன் அமெரிக்கா கதைகளிலும் பின்னணி கதாபாத்திரமாக சித்தரிக்கப்படுகிறது. அவர் இசுடார்க் இண்டஸ்ட்ரீஸ் நிறுவனர் ஆவார். இந்த கதாபாத்திரம் இயங்குபட தொலைக்காட்சி தொடர்கள் உட்பட பிற ஊடகங்களில் தோன்றியுள்ளது.  
இந்த கதாபாத்திரத்திற்கு உயிர் கொடுக்கும் விதமாக நடிகர்களான 'ஜான் இஸ்லேட்டரி' மற்றும் டோமினிக் கூப்பர் என்பவர் மார்வெல் திரைப் பிரபஞ்சத் திரைப்படங்களில் நடித்துள்ளார்கள்.
# தாலோசு

**தாலோசு** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை பீட்டர் டேவிட் மற்றும் கேரி ஃபிராங்க் ஆகியோரால், ஜூன் 1994 இல் வெளியான த இன்கிரிடிபில் ஹல்க் 2 #418 என்ற கதையில் தோற்றுவிக்கப்பட்டது.  
இந்த கதாபாத்திரத்திற்கு உயிர் கொடுக்கும் விதமாக நடிகர் பென் மெண்டல்சோன் என்பவர் மார்வெல் திரைப் பிரபஞ்சத் திரைப்படங்களான கேப்டன் மார்வெல் (2019) மற்றும் இசுபைடர்-மேன்: பார் பிரம் ஹோம் (2019) போன்ற படங்களில் நடித்துள்ளார். மேலும் 2022 இல் வெளியாக உள்ள சீக்ரெட் இன்வேசன் என்ற டிஸ்னி+ தொடரிலும் நடித்துள்ளார்.
# காவல்துறை உதவிக் கண்காணிப்பாளர்

**உதவிக் கண்காணிப்பாளர்** அல்லது **காவல்துறை** **உதவிக் கண்காணிப்பாளர்** ( **ஏ.எஸ்.பி**, *assistant superintendent of police* ) என்பது பிரித்தானியப் பேரரசில் காவல்துறைப் படைகளால் பயன்படுத்தப்பட்ட ஒரு பதவியாகும். இது பொதுநலவாய நடுகளில் உள்ள பல காவல்துறைப் படைகளில் இன்னும் பயன்படுத்தப்படுகிறது. இது அக்காலத்தில் பொதுவாக ஒரு ஐரோப்பிய அதிகாரி வகிக்கக்கூடிய மிகக் குறைந்த தரப் பதவியாகும். அவர்களில் பெரும்பாலோர் காவல்துறையில் இந்த வரிசையில் சேர்ந்தனர். 20 ஆம் நூற்றாண்டில், இது பல பிரதேசங்களில் ஐரோப்பியர் அல்லாதவர்களுக்கும் வழங்கப்பட்டது.
# காவல்துறை உதவிக் கண்காணிப்பாளர்

## இந்தியா

உதவிக் காவல் கண்காணிப்பாளர் (ஏ.எஸ்.பி) பதவியானது இந்தியாவில் இன்னும் பயன்பாட்டில் உள்ளது. அங்கு இந்தப் பதவியை வகிக்கும் அதிகாரி இந்திய காவல் பணியைச் சேர்ந்தவராவார். இருப்பினும், உதவி காவல் கண்காணிப்பாளர் தகுதிகாண் பதவியின்போது (ஐபிஎஸ் அதிகாரியின் பணியின் இரண்டாம் ஆண்டு வரை) மற்றும் சர்தார் வல்லபாய் படேல் தேசிய காவல் அகாதமியில்ல் பயிற்சியின் போது அதிகாரிகளால் இந்தப் பதவிக்கான பேட்ச் அணியப்படும். அனைத்து ஐபிஎஸ் அதிகாரிகளும் உதவி காவல் கண்காணிப்பாளராகவே தங்கள் பணியை தொடங்குகின்றனர். மாநில பணிநிலை அதிகாரி இந்த பதவியில் இருக்க முடியாது. இந்த பதவிக்கு இணையான துணைக் காவல் கண்காணிப்பாளர் பதவியை அவர்கள் பெறுவர்.
# காவல்துறை துணைக் கண்காணிப்பாளர்

**காவல்துறை துணைக் கண்காணிப்பாளர்** ( **டி.எஸ்.பி**, *Deputy superintendent of police* ) என்பது பிரித்தானியப் பேரரசில் காவல்துறைப் படைகளால் பயன்படுத்தப்பட்ட ஒரு பதவியாகும். இது பொதுநலவாய நடுகளில் உள்ள பல காவல்துறைப் படைகளில் இன்னும் பயன்படுத்தப்படுகிறது. இப்பதவியின் தகுதி நிலையானது பொதுவாக உதவி கண்காணிப்பாளருக்கு மேலும் காவல்துறைக் கண்காணிப்பாளருக்கு கீழேயும் இருக்கும்.
# காவல்துறை துணைக் கண்காணிப்பாளர்

## இந்தியா

பிரித்தானிய இந்தியாவில் இந்தியமயமாக்கல் கொள்கை அறிமுகப்படுத்தப்பட்டதால் துணைக் கண்காணிப்பாளர் அல்லது காவல் ஆணையர் (ACP) பதவி 1876 இல் உருவாக்கப்பட்டது. இது முதலில் இந்தியர்களுக்கு மட்டுமே வழங்கப்பட்ட பதவியும், அப்போது ஐரோப்பியர்கள் மட்டுமே பெற்ற பதவியான உதவிக் கண்காணிப்பாளர் பதவிக்கு இணையானது. துணை கண்காணிப்பாளர்கள் தற்போது மாநில காவல்துறை அதிகாரிகளாக உள்ளனர், இவர்கள் மாநில காவல் படைகளைச் சேர்ந்தவர்கள். இந்தப் பதவியில் நேரடியாக நுழைபவர்களும், ஆய்வாளராக இருந்து பதவி உயர்வு பெற்றவர்கள் இருப்பர். மாநிலக் காவல் படைகளைச் சேர்ந்தவர்களான காவல்துறை உதவி ஆணையர்கள், மாநிலத்தைப் பொறுத்து 8 முதல் 15 ஆண்டுகள் வரை மாறுபட்ட வரையறுக்கப்பட்ட சேவைக்குப் பிறகு இந்தியக் காவல் பணிக்கான பதவி உயர்வு பெறுவர். துணை கண்காணிப்பாளர்கள் பொதுவாக ஒரு மாவட்டத்தில் வட்ட அதிகாரிகளாக நியமிக்கப்படுகிறார்கள். ராஜஸ்தான் மற்றும் உத்தரபிரதேச மாநிலங்களில், இந்த தகுதி நிலையானது பொதுவாக வட்ட அதிகாரி (CO) என்று அழைக்கப்படுகிறது. இருப்பினும் CO என்பது ஒரு பதவியே தவிர ஒரு தகுதி நிலை அல்ல என்பதால் இது சரியான சொல்லாக இல்லை. மேற்கு வங்க மாநிலத்தில், டிஎஸ்பி என்பவர் துணைக் கோட்டப் பொறுப்பாளராக உள்ளார். மேலும் அங்கு பொதுவாக துணைக் கோட்ட காவல் அதிகாரி (SDPO) என்று அழைக்கப்படுகிறார்.  
இப்பதவிக்கு விண்ணப்பிப்பவர்கள் ஏதேனும் ஒரு பட்டப்படிப்பு படித்தவராகவும், 21 முதல் 38 வயதுக்கு இடைப்பட்ட இந்திய குடிமக்களாக இருக்க வேண்டும். ஆண்களுக்கு 168 செமீ (5 அடி 6 அங்குலம்) உயரமும், பெண்களுக்கு 155 செமீ (5 அடி 1 அங்குலம்) உயரமும், மார்பு 84 செமீ (33 அங்குலம்) அளவிலும், விரிந்த நிலையில் 5 செமீ (2 அங்குலம்) கூடுதலாகவும் இருக்க வேண்டும். தமிழ்நாட்டில் குறைந்தபட்ச உயரம் இருக்கவேண்டும். ஒவ்வொரு ஆண்டும், மாநில அரசுகள், இந்தியக் காவல் பணிக்கான பதவி உயர்வு பெறுவதற்கு ஏற்ற வகையில், மாநில காவல் பணியில் உள்ளவல்களின் பட்டியலைத் தயாரிக்கின்றன. மாநில அரசுப் பணியாளர் தேர்வாணையங்களால் பணியமர்த்தப்படும் அதிகாரிகள் நேரடியாக இந்தப் பதவியைப் பெறுகின்றனர். இதற்கு மேல் பதவியில் இருப்பவர் காவல் கண்காணிப்பாளர், கீழே இருப்பவர் ஆய்வாளர் ஆவார்.
# கரிடினா தம்பிப்பிள்ளை

**கரிடினா தம்பிப்பிள்ளை** (*Caridina thambipillai*) என்பது *அட்டிடே* குடும்பத்தில் உள்ள நன்னீர் இறால் சிற்றினமாகும். இது மலேசியா மற்றும் மியான்மரை பூர்வீகமாகக் கொண்டது. இங்குள்ள நீரோடைகளில் இவை காணப்படுகின்றன. இது நன்னீர் மீன் வணிகத்தின் ஒரு பொதுவான ஓட்டுடைய கணுக்காலி ஆகும். இது சன்கிஸ்ட் இறால் என்று அழைக்கப்படுகிறது.  
இந்த சிற்றினம் பொதுவாகப் பிரகாசமான நிறத்தில் இருக்கும். ஆனால் பழுப்பு நிற இறால்களும் அறியப்படுகின்றன. இது அனைத்துண்ணி வகையினைச் சார்ந்தது.
# சிலேட்டுக் கல்

**சிலேட்டுக் கல்** (**Slate**) வெப்பத்தால் களிப்பாறையிலிருந்து அடர்த்தி குறைந்த உருமாறிய பாறை ஆகும். இது மெல்லிய தகடு போன்று காணப்படும்.
# சிலேட்டுக் கல்

## பயன்பாடுகள்

பலநாடுகளில் வீட்டின் கூரைகள் வேய்வதற்கு பெரிய இலைகளுக்கு பதிலாக சிலேட்டுக் கற்பலகைகள் பயன்படுத்தப்படுகிறது. இது விலை குறைவானது ஆகும். இலைகளை விட நீண்ட காலம் பயன்படுகிறது. தளத்திற்கு (உள்ளேயும் வெளியேயும்) கனமான ஸ்லேட்டுக் கற்பலகைகளைப் பயன்படுத்துகிறார்கள். கல்லறை நினைவுக்கற்கள், மற்றும் நினைவுப் பலகைகளுக்கு சிலேட்டுக் கற்கள் பயன்படுத்துகிறார்கள். தடிமனான ஸ்லேட்டு பலகைகள் பில்லியர்ட் விளையாட்டு மேஜை மற்றும் ஆய்வகக மேஜைகளுக்கு பயன்படுத்தப்படுகிறது. சிலேட்டுப் பலகைகள் வெப்பநிலை மாற்றங்கள் மற்றும் வேதியியல் எதிர்ப்புக்கு பயனுள்ளதாக இருக்கும். கல்விநிலையங்களில் எழுத்துப் பலகைகளுக்கு சிலேட்டுப் கற்பலகைகள் பயன்படுகிறது. முன்னர் துவக்கப்பள்ளிக் குழந்தைகள் எழுதுவதற்கு சிலேட்டுக் கற்பலகைகள் பயன்படுத்தினர்.
# கல்வெட்டு கிராமம்

**கல்வெட்டு கிராமம்** தமிழ்நாட்டின் அரியலூர் மாவட்டம், ஆண்டிமடம் வட்டம், ஆண்டிமடம் ஊராட்சி ஒன்றியம். தேவனூர் ஊராட்சியில் அமைந்த குக்கிராமம் ஆகும். கல்வெட்டு கிராமம் ஜெயகொண்டம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டது. இதன் அஞ்சல் சுட்டு எண் 621806 ஆகும். கல்வெட்டு கிராமம் அரியலூர் மாவட்டம்-கடலூர் மாவட்ட எல்லையில் அமைந்துள்ளது. இதன் வடக்கில் கடலூர் மாவட்டத்தின் கம்மாபுரம் ஊராட்சி உள்ளது. கல்வெட்டு கிராமம், ஆண்டிமடத்திலிருந்து 7 கிலோ மீட்டர் தொலைவிலும்; அரியலூரிலிருந்து 35 கிலோ மீட்டர் தொலைவிலும் உள்ளது.
# 1998 சப்நாரி படுகொலைகள்

**1998 சப்நாரி படுகொலை** (**1998 Chapnari massacre**) இந்தியாவின் ஜம்மு காஷ்மீர் மாநிலத்தின் தோடா மாவட்டத்தில் உள்ள சப்நாரி கிராமத்தில் திருமண விழாவிற்கு கூடிய 25 இந்துக்கள் 1998 சூன் 19 அன்று அடையாளம் தெரியாத பயங்கரவாதிகளால் சுட்டுக்கொல்லப்பட்டதைக் குறிக்கும்.  
செப்டம்பர் 1998-இல் இப்படுகொலைக்கு மூளையாக செயல்பட்டதாக கருதப்பட்ட லஷ்கர்-ஏ-தொய்பா இயக்கத்தைச் சேர்ந்த அபித் முகமது உசைன் என்பவரை இந்தியப் பாதுகாப்புப் படைகள் சுட்டுகொன்றனர். இப்படுகொலைகளுக்கு காரணமாக சந்தேகப்பட்ட ஹிஸ்புல் முஜாகிதீன் தீவிரவாத இயக்கத்தைச் சேர்ந்த அத்துல்லா என்பவரை பாதுகாப்புப் படைகள் சூன் 2004-இல் கைது செய்தனர்.
# 1998 சப்நாரி படுகொலைகள்

## இதனையும் காண்க

- 2006 தோடா படுகொலை
- 2000 அமர்நாத் யாத்ரீகர்கள் படுகொலை
# 1998 பிரான்கோட் படுகொலைகள்

**1998 பிரான்கோட் படுகொலைகள்** (**1998 Prankote massacre**) இந்தியாவின் ஜம்மு காஷ்மீர் மாநிலத்தின் உதம்பூர் மாவட்டத்தில் உள்ள பிரான்கோட் மற்றும் தகிகோட் ஆகிய இரண்டு கிராமங்களில் வாழ்ந்த 26 இந்துக்களை குறி வைத்து 17 ஏப்ரல் 1998 அன்று ஹிஸ்புல் முஜாகிதீன் பயங்கரவாத அமைப்பின் தீவிரவாதிகள் நடத்திய தாக்குதல்களில் தலை கொய்யப்பட்டு படுகொலை செய்யப்பட்டனர்.  
இதனால் இக்கிராமங்களில் வாழ்ந்த 1,000 இந்துக்கள் இம்மாவட்டத்தின் ரியாசி, பௌனி, தன்பல், சாஸ்னா மற்றும் பிற நகரங்களில் புலம்பெயர்ந்தனர்.  
இப்படுகொலைக்களுக்கு காரணம் என சந்தேகப்பட்ட ஹிஸ்புல் முஜாகிதீன் பயங்கரவாத அமைப்பின் தீவிரவாதி அப்துல் ஹக் எனும் ஜாகங்கீர் பாதுகாப்பு படைகளின் தாக்குதலில் ஏப்ரல், 2008-இல் சுட்டுக்கொல்லப்பட்டான்.
# பால்கன்

**பால்கன்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ மற்றும் ஜீன் கோலன் ஆகியோரால், செப்டம்பர் 1969 இல் வெளியான கேப்டன் அமெரிக்கா #117 என்ற கதையில் தோற்றுவிக்கப்பட்டது. இவரே வரைகதை புத்தகத்தில் தோன்றிய முதல் ஆப்பிரிக்க-அமெரிக்க மீநாயகன் ஆவார்.  
இந்த கதாபாத்திரம் பறக்க இயந்திர இறக்கைகளைப் பயன்படுத்துகிறார், மேலும் பறவைகள் மீது தொலைத்தொடர்பு மற்றும் பச்சாதாபக் கட்டுப்பாட்டைக் கொண்டுள்ளார். இசுடீவ் ரோஜர்சு ஓய்வு பெற்றதைத் தொடர்ந்து, வில்சன் என்பவர் சனவரி 2015 இல் வெளியான கேப்டன் அமெரிக்கா #1 என்ற கதையில் புதிய கேப்டன் அமெரிக்கா மற்றும் அவென்ஜர்ஸ் குழுவின் தலைவர் ஆனார்.  
சாம் வில்சன் என்பவர் பால்கன் மற்றும் கேப்டன் அமெரிக்கா போன்ற வேடங்களில் பல ஊடகங்களில் தோன்றினார். இந்த கதாபாத்திரத்திற்கு உயிர் கொடுக்கும் விதமாக நடிகர் அந்தோணி மேக்கி என்பவர் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), ஆன்ட்-மேன் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார். மேலும் 2021 இல் வெளியான பால்கன் அண்ட் வின்டர் சோல்ஜர் என்ற டிஸ்னி+ தொடரிலும் நடித்துள்ளார்.
# வோங்

**வோங்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ மற்றும் இசுடீவ் டிட்கோ ஆகியோரால், ஜூலை 1963 இல் வெளியான இஸ்ட்ரேஞ்ச் டேல்ஸ் #110 என்ற கதையில் தோற்றுவிக்கப்பட்டது.  
இந்த கதாபாத்திரத்திற்கு உயிர் கொடுக்கும் விதமாக நடிகர் பென் மெண்டல்சோன் என்பவர் மார்வெல் திரைப் பிரபஞ்சத் திரைப்படங்களான டாக்டர் ஸ்ட்ரேஞ்ச் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: நோ வே ஹோம் (2021), டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் (2022) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
# அட்டியிடே

**அட்டியிடே** (*Atyidae*) என்பது இறால் குடும்பமாகும். இவை உலகின் அனைத்து வெப்பமண்டல மற்றும் மிகவும் மிதவெப்பமண்டல நீர்நிலைகளில் காணப்படுகின்றன. இந்தக் குடும்பத்தைச் சேர்ந்த முதிர்வுயிரிகள் எப்பொழுதும் நன்னீரில் மட்டுமே காணப்படும். **அட்டியோயிடே** என்ற பெருங்குடும்பத்தில் உள்ள ஒரே குடும்பம் இதுதான். அடுத்தடுத்த சேர்த்தல்களுடன் கூடியது.  
- *ஆண்டிகரிடினா* <small>எட்மோண்ட்சன், 1954</small>
- *ஆர்கேயாத்யா* <small>வில்லலோபோசு, 1959</small>
- *அத்யா* <small>லீச், 1816</small>
- *அட்யாபிரா*, <small>பிரிட்டோ கபெல்லோ , 1867</small>
- *அட்டிடினா* <small>காய், 2010</small>
- *அட்யெல்லா* <small>கால்மேன், 1906</small>
- *அட்யோடா* <small>ராண்டால், 1840</small>
- *அட்டியோப்சிசு* <small>சேசு, 1983</small>
- *ஆசுட்ரேலடியா* <small>சேசு, 1983</small>
- *கரிடெல்லா* <small>கால்மேன், 1906</small>
- *கரிடினா* <small>எச். மில்னே-எட்வர்ட்சு, 1837</small>
- *கரிடினைட்சு* <small>கால்மேன், 1926</small>
- *கரிடினோப்சிசு* <small>பௌவியர், 1912</small>
- *டெல்க்ளோசியா* <small>ரபாடா, 1993 †</small>
- *டுகாசுடெல்லா* <small>பௌவியர், 1912</small>
- *எடோனியசு* <small>கோல்துயிசு, 1978</small>
- *எலிபண்டிசு காசுடலின்*, <small>மார்கெட் & குளோட்சு, 2013</small>
- *கலோகாரிசு* <small>இகெட் & ஜாக்செக், 2009</small>
- *ஹாலோகரிடினா* <small>கோல்துயிசு, 1963</small>
- ஹாலோகரிடினைட்சு <small>புஜினோ & சோகிதா, 1975</small>
- *ஜோலிவேத்யா* <small>கால்சு, 1986</small>
- *ஜோங்கா* <small>ஹார்ட், 1961</small>
- *லான்காரிசு* <small>காய் & பாஹிர், 2005</small>
- *லிம்னோகாரிடெல்லா* <small>பௌவியர், 1913</small>
- *லிம்னோகாரிடின்* <small>கால்மேன், 1899</small>
- *மான்சிகாரிசு* லியாங், <small>இசட். எல். குவோ & டாங், 1999</small>
- *மரோசினா* <small>காய் & என்ஜி, 2005</small>
- *மிக்ரத்யா* <small>பௌவியர், 1913</small>
- *மோன்சம்னிசு* <small>ரிச்சர்ட், டி கிரேவ் & கிளார்க், 2012</small>
- *நியோகாரிடினா* <small>கியூபா, 1938</small>
- *பலேமோனியாசு* <small>கே, 1902</small>
- *பராகாரிடின்* லியாங், <small>இசட். எல். குவோ & தாங், 1999</small>
- *பரத்யா* <small>மியர்சு, 1882</small>
- *பாரிசியா* <small>கோல்துயிசு, 1956</small>
- *பொடிமிரிம்* <small>கோல்துயிசு, 1954</small>
- *புட்டியோனேட்டர்* <small>கர்னி, 1987</small>
- *பைசீனசு* <small>கோல்துயிசு, 1986</small>
- *பிக்னிசியா* <small>புரூசு, 1992</small>
- சினோடையான <small>இலியாங் & காய் சினோட், 1999</small>
- *இசுடிஜியோகாரிசு* <small>கோல்துயிசு, 1960</small>
- *சின்காரிசு* <small>கோம்சு, 1900</small>
- *துரோக்லோகாரிசு* <small>டார்மிட்சர், 1853</small>
- *டைப்லடியா* <small>க்ரீசர், 1936</small>
- *டைப்ளோகாரிடின்* <small>லியாங் & யான், 1981</small>
- *டைப்லோபாட்சா* <small>கோல்துயிசு, 1956</small>
# கரிடினா சிமோனி

***கரிடினா சிமோனி*** (*Caridina simoni*) என்பது ஒரு நன்னீர் இறால் ஆகும். இது இலங்கை மற்றும் இந்தியாவில் தமிழ்நாட்டில் பரவலாகக் காணப்படுகிறது. இந்திய இறால் முதலில் ரிச்சர்ட்டு & சந்திரனால் *கரிடினா குன்னதுரென்சிசு* என 1994-ல் விவரிக்கப்பட்டது. ஆனால் பின்னர் *க. சிமோனி* என அடையாளம் காணப்பட்டது. இது ஆறுகள் மற்றும் ஏரிகள் உட்பட பல்வேறு வாழ்விடங்களில் காணப்படுகிறது.
# மருத்துவ தொற்றுநோயியல்

**மருத்துவ தொற்றுநோயியல்** (*Clinical epidemiology*) என்பது தொற்றுநோயியலின் ஓரு துணை பிரிவு ஆகும். குறிப்பாக தொற்றுநோய்கள் தொடர்புடைய பிரச்சினைகளில் இப்பிரிவு கவனம் செலுத்துகிறது. 1938ஆம் ஆண்டு அமெரிக்க மருத்துவ ஆய்வுக்கான சங்கத்தில் உரையாற்றியபோது இயீன் பால் அவர்களால் முதன்முதலில் மருத்துவ தொற்றுநோயியல் என்ற சொற்பிரயோகம் அறிமுகப்படுத்தப்பட்டது. சில நேரங்களில் இது "மருத்துவத்தின் அடிப்படை அறிவியல்" என்றும் குறிப்பிடப்படுகிறது.
# மருத்துவ தொற்றுநோயியல்

## வரையறை

1938 ஆம் ஆண்டில் "மருத்துவ தொற்றுநோயியல்" என்ற வார்த்தையை உருவாக்கியபோது, அவர் இதை "தொற்றுநோய் நிபுணர்களால் மக்கள்தொகையில் நோயைப் படிக்கப் பயன்படுத்தப்படும் அளவு கோட்பாடுகளுக்கும் ,தனிப்பட்ட நபர்களின் நோயில் முடிவெடுக்கும் மருத்துவத்தின் தினசரி நடவடிக்கைகளுக்கும் இடையிலான திருமணம்" என்று வரையறுத்தார். வால்டர் ஓ. இசுபிட்சர் என்பவர் வரையறைகளில் எவையெவை தெளிவாக வரையறுக்கப்படவில்லை என்பவற்றை எடுத்துரைத்துள்ளார். மருத்துவ தொற்றுநோயியல் என்ற சொல்லாடலில் விமர்சனங்கள் இருந்தபோதிலும், தொற்றுநோயியல் பற்றிய ஒரு குறிப்பிட்ட துணைப்பிரிவை வரையறுக்க இது ஒரு பயனுள்ள வழியாகும் என்று அவர் உணர்ந்தார். இதற்கு நேர்மாறாக, இயான் எம். லாசுட் இந்த வார்த்தை ஒரு சொல்முரண் என்றும், பல்வேறு மருத்துவப் பள்ளிகளில் இது பிரபலமடைந்து வருவது ஒரு தீவிர பிரச்சனை என்றும் கூறுகிறார்.
# முச்சொற் பெயரீடு

**முச்சொற் பெயரீடு** (*Trinomial nomenclature*) என்பது உயிரியலில், உயிரிகளை மூன்று சொற்களுடன் பெயரிடுவதைக் குறிக்கின்றது. இதில் இடப்படும் மூன்றாவது பெயர் சிற்றின உயிரலகு கீழே பெயரீட்டுத் தரநிலை ஒன்றைக் கொண்டுள்ளது. இந்த பெயர்களில் மூன்று பகுதிகள் உள்ளன. விலங்கியல் மற்றும் தாவரவியலில் இதன் பயன்பாடு வேறுபட்டது.
# முச்சொற் பெயரீடு

## விலங்கியல்

துணையினம்'']]
கொரில்லா இதன் முப்பெயர், *கொரில்லா கொரில்லா கொரில்லா*.]]
விலங்குகளுக்கு, அறிவியல் பெயர்கள் பன்னாட்டு விலங்கியல் பெயரிடல் குறியீட்டால் நிர்வகிக்கப்படுகின்றன. சிற்றினங்களின் தரவரிசைக்குக் கீழே ஒரு தரவரிசை மட்டுமே அனுமதிக்கப்படுகிறது. அதாவது துணையினம் ஆகும். எடுத்துக்காட்டாக, *புட்டியோ ஜமைசென்சிசு பொரியாலிசு* என்பது சிவப்பு வால் பருந்து இனமான *புட்டியோ ஜமைசென்சிசுன்* துணைச் சிற்றினங்களுள் ஒன்றாகும்.
# முச்சொற் பெயரீடு

## தாவரவியலில்

பாசி, பூஞ்சை, தாவரங்கள் மற்றும் அவற்றின் புதைபடிமங்களுக்கு, சிற்றினங்களின் பெயரீட்டுத் தரநிலக்குக் கீழே வரையறுக்கப்படாத எண்ணிக்கையிலான உள்தரநிலைகள் அனுமதிக்கப்படுகின்றன. சிற்றினங்கள் தரவரிசைக்குக் கீழே உள்ள இரண்டாம் நிலைகள் தாவரப் பல்வகைமை மற்றும் வடிவங்களைக் கொண்டுள்ளன. மேலும் துணை இனங்கள், துணைவகைகள், துணை வடிவங்களை உருவாக்க "துணை" முன்னொட்டைப் பயன்படுத்தி அதிக தரவரிசைகளை உருவாக்கலாம். மிக அரிதாக இன்னும் கூடுதலான வடிவங்கள் உருவாக்கப்படுகின்றன. இந்த தரவரிசைகள் அனைத்தையும் குறிப்பிட வேண்டிய அவசியமில்லை, உதாரணமாக, சில ஆசிரியர்கள் தாவர இனங்களைத் துணையினங்களாகப் பிரிக்க விரும்புகிறார்கள், மற்றவர்கள் வகைகளாகப் பயன்படுத்த விரும்புகிறார்கள்.  
இந்த வரிசைகள் உயிரியல் வகைப்பாட்டின் கூறுகளாகும். எடுத்துக்காட்டாக *கோரிலோப்சிசு சினென்சிசு* வர் கேல்வென்சென்சு எப். *வெயிட்சியானா* என்பது அலங்கார தாவரமாகும். மேலும் இந்த தாவரத்தின் பெயர் மூன்று பாகங்களைக் கொண்டுள்ள முச்சொல் பெயரீட்டு தரநிலையில் உள்ளது. சிற்றினப் பெயரின் இரண்டு பாகங்கள் *கோரிலோப்சிசு சினென்சிசு* என்பதாகும். இதனுடன் அடைமொழியாக வெய்ட்சின்னா சேரும்போது *கோரிலோப்சிசு சினென்சிசு* எப். *வெயிட்சியானா* என அறியப்படுகிறது.
# முச்சொற் பெயரீடு

## மேலும் பார்க்கவும்

- இருசொற் பெயரீடு
# விக்கிப்பீடியா:முதற்பக்கக் கட்டுரைகள்/நவம்பர் 28, 2021

<div id="mp-tfa-img">  
</div>
**தங்க நாடோடிக் கூட்டம்** என்பது மங்கோலியாவில் தோன்றி பின் துருக்கிய மயமாக்கப்பட்ட 13 ஆம் நூற்றாண்டைச் சேர்ந்த ஒரு கானேடாகும். இது கிப்சாக் கானேடு என்றும் சூச்சியின் உளூஸ் என்றும் அழைக்கப்படுகிறது. இந்நாடு 1255 இல் படு கானின் மறைவுக்குப் பின் 1359 வரை தழைத்தோங்கியது. இதன் இராணுவமானது இசுலாமைத் தழுவிய உசுபெக் கானின் (1312–1341) காலத்தில் வலிமையுடன் விளங்கியது. **மேலும்...**
---
<div id="mp-tfa-img">  
</div>
**பாபிலோன்** தற்கால ஈராக் நாட்டின் கீழ் மெசொப்பொத்தேமியாவில் பாயும் யூப்ரடீஸ் ஆற்றின் இடது மற்றும் வலது கரையில், தற்கால ஈராக் நாட்டின் தலைநகரான பாக்தாத்திற்கு தெற்கே 100 கிலோ மீட்டர் தெற்கே, கி.மு. 1800 முதல் கி.மு. 6 ஆம் நூற்றாண்டு முடிய செழித்திருந்த பண்டைய நகரம் ஆகும். கி.மு. 19 ஆம் நூற்றாண்டில், முதல் பாபிலோனியாவின் முதல் வம்சத்தவர்களின் நகர அரசாக பாபிலோன் நகரம் விளங்கியது. **மேலும்...**
# கட்டிநாயக்கன அள்ளி

**கட்டிநாயக்கனஅள்ளி** (*Kattinaickenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643641. இது அஜ்ஜனஅள்ளி ஊராட்சிக்கு உட்பட்ட ஒரு கிராமம் ஆகும்.
# கட்டிநாயக்கன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பென்னாகரத்தில் இருந்து 6 கிலோமீட்டர் தொலைவிலும் உள்ளது.
# கட்டிநாயக்கன அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 326, மொத்த மக்கள் தொகைகள் 1,480, இதில் 779 ஆண்களும், 701 பெண்களும் அடங்குவர்.
# செனாப் பள்ளத்தாக்கு

| image_map = Jammu and Kashmir location Chenab Valley.jpg
| mapsize =
| map_alt =
| map_caption =ஜம்மு காஷ்மீரில் செனாப் பள்ளத்தாக்கின் அமைவிடம்
| pushpin_map =
| pushpin_label_position =
| pushpin_label =
| pushpin_map_alt =
| pushpin_mapsize =
| pushpin_relief =
| pushpin_map_caption =
| coordinates =
| coor_pinpoint =
| coordinates_footnotes =
| grid_name =
| grid_position =
| population_as_of = 2011
| population_total = 924,345
| population_footnotes =
# செனாப் பள்ளத்தாக்கு

## புவியியல்

செனாப் பள்ளத்தாக்கு இமயமலைத் தொடருக்கும் ஜம்மு நடுவில் அமைந்துள்ள சிவாலிக் மலைத் தொடரில் அமைந்துள்ளது. இம்மலைத் தொடரில் செனாப் ஆறு பாய்கிறது. செனாப் பள்ளத்தாக்கில் தோடா மாவட்டம், கிஷ்துவார் மாவட்டம் மற்றும் இராம்பன் மாவட்டங்கள் அமைந்துள்ளது. செனாப் பள்ளத்தாக்கில் செனாப் ஆறு பாய்கிறது.
செனாப் பள்ளத்தாக்கின் வடக்கில் அனந்தநாக் மாவட்டம், தெற்கில் கதுவா மாவட்டம் மற்றும் இமாச்சலப் பிரதேசத்தின் சம்பா மாவட்டம், தென்மேற்கில் உதம்பூர் மாவட்டம், மேற்கில் ரியாசி கோட்டம் அமைந்துள்ளது. செனாப் பள்ளத்தாக்கின் நடுவில் தோடா மாவட்டம் உள்ளது. செனாப் பள்ளத்தாக்கில் 6 சட்டமன்றத் தொகுதிகள் உள்ளது.
செனாப் பள்ளத்தாக்கு சிவாலிக் மலைகளால் சூழ்ந்தது. மேலு இது நிலநடுக்கப் பகுதியில் அமைந்துள்ளது.
# செனாப் பள்ளத்தாக்கு

## மக்கள்

செனாப் பள்ளத்தாக்கின் காஷ்மீர மக்களில் குஜ்ஜர்கள், பகாரிகள் மற்றும் பாதர்வாகி மக்கள் பெரும்பாலாக வாழ்கின்றனர். 1990களில் ஜம்மு காஷ்மீரில் தீவிரவாதப் போக்கு அதிகரித்த போது பாதிக்கப்பட்ட பகுதிகளில் காஷ்மீர் பள்ளத்தாக்குக்கு அடுத்து செனாப் பள்ளத்தாக்கு இரண்டாம் இடத்தைப் பெற்றது. செனாப் பள்ளத்தாக்கு மக்களின் முக்கியத் தொழில் தோட்டப்பயிர், ஆடு, மாடுகள் வளர்த்தல் மற்றும் மேய்த்தல் ஆகும்.
# செனாப் பள்ளத்தாக்கு

## மக்கள் தொகை பரம்பல்

### சமயம்

செனாப் பள்ளத்தாக்கில் இசுலாமியர்களின் மக்கள்தொகை 60% விழுக்காடாகவுள்ளது. இந்து மக்கள் தொகை 40% விழுக்காடாக உள்ளது.
# செனாப் பள்ளத்தாக்கு

## மக்கள் தொகை பரம்பல்

### மொழிகள்

இந்தப் பள்ளத்தாக்கில் பல இனக்குழக்கள் உள்ளன. உருதும் ஆங்கிலமும் அலுவல் மொழிகள். இங்கு பெருமளவில் பயன்படுத்தப்படும் காஷ்மீரி மொழியுடன் கோஜ்ரி, கிஷ்த்துவாரி, பதர்வாஹி, சராசி, டோக்ரி, ரம்பானி, போகலி, பஹாரி, பலேசி, பாதரி போன்ற மொழிகளும் வழக்கிலுள்ளன.
# செனாப் பள்ளத்தாக்கு

## சுற்றுலாத் தலங்கள்

- பத்னிடாப்
- செனானி-நஷ்ரி சுரங்கச்சாலை
# செனாப் பள்ளத்தாக்கு

## இதனையும் காண்க

- 2001 கிஷ்துவார் படுகொலை
- 2001 கிஷ்துவார் படுகொலை
- 2006 தோடா படுகொலை
- 1998 சப்நாரி படுகொலைகள்
# காவல் ஆய்வாளர்

**ஆய்வாளர்** (*Inspector*) என்பது காவல்துறையில் தகுதி நிலை மற்றும் நிர்வாக பதவி ஆகும். உலகில் இப்பதவியின் பெயர் பல சூழல்களில் பயன்படுத்தப்படுகின்றது. இருப்பினும், வேறுபட்ட காவல் துறைகளில் இது சமமான பதவி அல்ல.
# காவல் ஆய்வாளர்

## இந்தியா

இந்தியாவில் காவல் ஆய்வாளர்கள் பொதுவாக ஒரு காவல் நிலையத்தின் பொறுப்பு அதிகாரியாக இருப்பார். இந்தியாவில் ஒரு காவல்நிலையத்தில், காவலர்கள், தலைமைக் காவலர், ஒரு உதவி ஆய்வாளர் ஒரு ஆய்வாளர் ஆகியோர் இருப்பர். ஆய்வாளரின் நிலையைக் குறிக்கும் விதமாக அவருக்கு மூன்று நட்சத்திர சின்னங்கள் கொடுக்கபட்டிருக்கும். மேலும் அவர் காவல் நிலையத்தின் உயர் கட்டளை அதிகாரியாக இருப்பார். ஆய்வாளர் பதவி துணை ஆய்வாளர் பதவியை விட உயர்ந்ததாகவும், துணைக் கண்காணிப்பாளர் (டிஎஸ்பி) பதவியை விட குறைந்ததாகவும் இருக்கும். ஆய்வாளர்கள, துணை ஆய்வாளர்கள், உதவி துணை ஆய்வாளர் போன்றோருடன் சேர்ந்தவர்கள், இந்தியாவில் உள்ள மொத்த காவலர்களில் 13% பேர் உள்ளனர்.
# தொண்டைமண்டல சதகம்

**தொண்டைமண்டல சதகம்** என்பது பொ.ஊ. 17-ம் நூற்றாண்டில் இயற்றப்பட்ட தமிழ் சிற்றிலக்கிய வகையாகும். இதன் ஆசிரியர் படிக்காசுப் புலவர் ஆவார். சீதக்காதி என்னும் இசுலாமிய வள்ளலின் அன்புக்கு உரியவராக விளங்கினார். இந்நூலின் ஆசிரியர் தொண்டை மண்டலத்தில் நாட்டுப்புறப் பகுதியில் கண்டும் கேட்டும் அறிந்த செய்திகளைத் தொகுத்து எழுதிய நூல் இது.  
இவ்வாசிரியர் இயற்றிய மற்ற நூல்களாக தண்டலையார் சதகமும் கொங்கு மண்டல சதகமும் ஆகும்.  
திருக்குறளின் உரையாசிரியர்களில் ஒருவரான பரிமேலழகர் காஞ்சிபுரத்தில் வாழ்ந்தார் என்பது இந்நூலிலிருந்து அறியப்படுகிறது. இச்சதகத்தின் 41-வது செய்யுள் "திருக்காஞ்சி வாழ் பரிமேலழகன் வள்ளுவர் நூற்கு வழிகாட்டினான்" என்று கூறுவதிலிருந்து இதனை அறியலாம்.
# நெகிரி செம்பிலான் மாநிலத்தின் தமிழ்ப்பள்ளிகள்

மலேசியா; நெகிரி செம்பிலான் மாநிலத்தில் 2020-ஆம் ஆண்டில், **61 தமிழ்ப் பள்ளிகள்** இருந்தன. மொத்தம் **8,648 மாணவர்கள்** கல்வி பயின்றனர். **1097 ஆசிரியர்கள்** பணி புரிந்தனர். மலேசியக் கல்வியமைச்சு வெளியிட்ட புள்ளிவிவரங்கள்.
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

| செலுபு மாவட்டம் | 1 | 58 | 14 |  |
| --- | --- | --- | --- | --- |
| கோலா பிலா மாவட்டம் | 2 | 170 | 23 |  |
| போர்டிக்சன் மாவட்டம் | 17 | 1,563 | 220 |  |
| ரெம்பாவ் மாவட்டம் | 4 | 265 | 47 |  |
| சிரம்பான் மாவட்டம் | 19 | 4854 | 445 |  |
| தம்பின் மாவட்டம் | 7 | 760 | 107 |  |
| செம்போல் மாவட்டம் | 11 | 978 | 141 |  |
| **மொத்தம்** | **61** | **8,648** | **1097** | } |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### செலுபு மாவட்டம்

மலேசியா; நெகிரி செம்பிலான்; செலுபு மாவட்டத்தில் *(Jelebu District)* 1 தமிழ்ப்பள்ளி உள்ளது. 58 மாணவர்கள் பயில்கிறார்கள். 14 ஆசிரியர்கள் பணியாற்றுகிறார்கள்.  
| NBD0024 | பெர்த்தாங் தோட்டம் | SJK(T) Ldg Pertang | **பெர்த்தாங் தோட்டத் தமிழ்ப்பள்ளி** | 72300 | சிம்பாங் பெர்த்தாங் | 58 | 14 | } |
| --- | --- | --- | --- | --- | --- | --- | --- | --- |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### கோலா பிலா மாவட்டம்

மலேசியா; நெகிரி செம்பிலான்; கோலா பிலா மாவட்டத்தில் *(Kuala Pilah District)* 2 தமிழ்ப்பள்ளிகள் உள்ளன. 170 மாணவர்கள் பயில்கிறார்கள். 23 ஆசிரியர்கள் பணியாற்றுகிறார்கள்.  
| NBD1066 | கோலா பிலா | SJK(T) Kuala Pilah | **கோலா பிலா தமிழ்ப்பள்ளி** | 72000 | கோலா பிலா | 134 | 15 |  |
| --- | --- | --- | --- | --- | --- | --- | --- | --- |
| NBD1067 | சுவாசே தோட்டம் | SJK(T) Ldg Juasseh | **சுவாசே தோட்டத் தமிழ்ப்பள்ளி** | 72300 | கோலா பிலா | 36 | 8 | } |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### போர்டிக்சன் மாவட்டம்

மலேசியா; நெகிரி செம்பிலான்; போர்டிக்சன் மாவட்டத்தில் *(Port Dickson District)* 17 தமிழ்ப்பள்ளிகள் உள்ளன. 1,563 மாணவர்கள் பயில்கிறார்கள். 220 ஆசிரியர்கள் பணியாற்றுகிறார்கள்.  
இங்குள்ள சில தோட்டங்கள் 1850-ஆம் ஆண்டுகளில் உருவாக்கப் பட்டவை. மலேசியாவில் மிகப் பழமை வாய்ந்த தமிழ்ப்பள்ளிகளில் ஒன்றான லின்சம் தோட்டத் தமிழ்ப்பள்ளி இந்த மாவட்டத்தில் தான் உள்ளது.  
| NBD2034 | போர்டிக்சன் | SJK(T) Port Dickson | **போர்டிக்சன் தமிழ்ப்பள்ளி** | 71000 | போர்டிக்சன் | 323 | 26 |  |
| --- | --- | --- | --- | --- | --- | --- | --- | --- |
| NBD2035 | போர்டிக்சன் (தாமான் உத்தாமா) | SJK(T) Ldg St Leonard | **செயிண்ட் லியோனார்ட் தமிழ்ப்பள்ளி** | 71010 | போர்டிக்சன் | 48 | 9 |  |
| NBD2037 | லுக்குட் | SJK(T) Ladang Sendayan | **செண்டாயான் தோட்டத் தமிழ்ப்பள்ளி** | 71010 | போர்டிக்சன் | 58 | 11 |  |
| NBD2038 | சிருசா
(SiRusa) | SJK(T) Sungai Salak | **இராணுவ முகாம் தமிழ்ப்பள்ளி** | 71050 | போர்டிக்சன் | 54 | 10 |  |
| NBD2039 | செங்காங் தோட்டம் பாசிர் பாஞ்சாங் | SJK(T) Ladang Sengkang | **செங்காங் தோட்டத் தமிழ்ப்பள்ளி** | 71250 | போர்டிக்சன் | 56 | 10 |  |
| NBD2040 | சுங்காலா தோட்டம் | SJK(T) Ldg Sungala | **சுங்காலா தோட்டத் தமிழ்ப்பள்ளி** | 71050 | சிருசா | 37 | 10 |  |
| NBD2041 | சுவா பெத்தோங் தோட்டம் | SJK(T) Ldg Sua Betong | **சுவா பெத்தோங் தோட்டத் தமிழ்ப்பள்ளி** | 72300 | போர்டிக்சன் | 29 | 8 |  |
| NBD2042 | தானா மேரா தோட்டம் | SJK(T) Ladang Tanah Merah | **தானா மேரா தோட்டத் தமிழ்ப்பள்ளி** | 71010 | லுக்குட் | 93 | 13 |  |
| NBD2043 | அதர்ட்டன் தோட்டம் | SJK(T) Ladang Atherton | **அதர்ட்டன் தோட்டத் தமிழ்ப்பள்ளி** | 71100 | சிலியாவ் | 21 | 8 |  |
| NBD2044 | பிரட்வால் தோட்டம் | SJK(T) Ldg Bradwall | **பிரட்வால் தோட்டத் தமிழ்ப்பள்ளி** | 71100 | சிலியாவ் | 24 | 9 |  |
| NBD2045 | ஸ்பிரிங் ஹில் | SJK(T) Bandar Spring Hill | **ஸ்பிரிங் ஹில் தமிழ்ப்பள்ளி** | 71010 | லுக்குட் | 297 | 30 |  |
| NBD2046 | லுக்குட் | SJK(T) Sungai Salak | **சுங்கை சாலாக் தமிழ்ப்பள்ளி** | 71010 | லுக்குட் | 170 | 18 |  |
| NBD2047 | சகா தோட்டம் | SJK(T) Ldg Sagga | **சகா தோட்டத் தமிழ்ப்பள்ளி** | 71100 | சிலியாவ் | 80 | 10 |  |
| NBD2048 | சிலியாவ் தோட்டம் | SJK(T) Ldg Siliau | **சிலியாவ் தோட்டத் தமிழ்ப்பள்ளி** | 71100 | சிலியாவ் | 40 | 11 |  |
| NBD2049 | லின்சம் தோட்டம் | SJK(T) Ladang Linsum | **லின்சம் தோட்டத் தமிழ்ப்பள்ளி** | 71200 | ரந்தாவ் | 71 | 11 |  |
| NBD2051 | தம்பின் லிங்கி தோட்டம் | SJK(T) Ladang Tampin Linggi | **தம்பின் லிங்கி தோட்டத் தமிழ்ப்பள்ளி** | 71200 | ரந்தாவ் | 34 | 12 |  |
| NBD2052 | புக்கிட் பிளாண்டோக் | SJK(T) Mukundan | **முகுந்தன் தமிழ்ப்பள்ளி** | 71960 | போர்டிக்சன் | 128 | 14 | } |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### ரெம்பாவ் மாவட்டம்

மலேசியா; நெகிரி செம்பிலான்; ரெம்பாவ் மாவட்டத்தில் *(Rembau District)* 4 தமிழ்ப்பள்ளிகள் உள்ளன. 265 மாணவர்கள் பயில்கிறார்கள். 47 ஆசிரியர்கள் பணியாற்றுகிறார்கள்.  
ரெம்பாவ் மாவட்டத்தில், ஏற்கனவே 5 தமிழ்ப்பள்ளிகள் இருந்தன. அவற்றுள் புக்கிட் பெர்த்தாம் தோட்டத் தமிழ்ப்பள்ளி, மாணவர் பற்றாக்குறையினால் (7 மாணவர்கள்), 2017 ஜனவரி 3-ஆம் தேதி மூடப்பட்டது.
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### ரெம்பாவ் மாவட்டம்

#### புக்கிட் பெர்த்தாம் தோட்டத் தமிழ்ப்பள்ளி

இருப்பினும் அந்தப் பள்ளியின் உரிமம் பாதுகாக்கப்பட்டு, ஸ்ரீ செண்டாயான் நகரத்தில், புதிதாகத் தோற்றுவிக்கப்பட்ட பள்ளியில், 2017 பிப்ரவரி 26-ஆம் தேதி முதல் பயன்படுத்தப் படுகிறது. புதிய பள்ளியை முன்னாள் பிரதமர் நஜீப் ரசாக் திறந்து வைத்தார்.  
புக்கிட் பெர்த்தாம் தோட்டத் தமிழ்ப்பள்ளி (*SJK(T) Ladang Bukit Bertam*) எனும் பழைய பெயர் பண்டார் ஸ்ரீ செண்டாயான் தமிழ்ப்பள்ளி (*SJK(T) Bandar Sri Sendayan*) என புதிய பெயரில் மாற்றம் செய்யப்பட்டது. இப்போது அந்தப் புதிய பள்ளியில் 192 மாணவர்கள் பயில்கிறார்கள்.  
அந்த வகையில் மலேசியாவில் மேலும் ஒரு தமிழ்ப்பள்ளி காப்பாற்றப்பட்டு உள்ளது. மாணவர் பற்றாக்குறையினால் மூடப்படும் சூழலில் உள்ள மலேசியத் தமிழ்ப்பள்ளிகளைக் காப்பாற்றும் போராட்டங்கள் தொடர்கின்றன.  
| NBD3031 | ரெம்பாவ் | SJK(T) Ladang Batu Hampar | **பத்து அம்பார் தோட்டத் தமிழ்ப்பள்ளி** | 71300 | ரெம்பாவ் | 60 | 11 |  |
| --- | --- | --- | --- | --- | --- | --- | --- | --- |
| NBD3032 | செம்போங் தோட்டம் | SJK(T) Ladang Chembong | **செம்போங் தோட்டத் தமிழ்ப்பள்ளி** | 71300 | செம்போங் | 137 | 17 |  |
| NBD3033 | <small>*மூடப்பட்டு விட்டது*</small> | SJK(T) Ladang Bukit Bertam | **புக்கிட் பெர்த்தாம் தோட்டத் தமிழ்ப்பள்ளி**</br><small>*பண்டார் செண்டாயான் நகர்ப் பகுதிக்கு மாற்றம்*</small></br> | 71150 | லிங்கி | N/A | N/A |  |
| NBD3034 | சுங்கை பாரு தோட்டம் | SJK(T) Ladang Sg Baru | **சுங்கை பாரு தோட்டத் தமிழ்ப்பள்ளி** | 71150 | லிங்கி | 26 | 8 |  |
| NBD3035 | சுங்கை காடுட் | SJK(T) Ldg Perhentian Tinggi | **பெர்ஹெந்தியான் திங்கி தோட்டத் தமிழ்ப்பள்ளி**</br><small>*சிரம்பான் தாமான் திவி ஜெயா நகர்ப் பகுதிக்கு மாற்றம் செய்யப் பட்டது*</small></br> | 71450 | சுங்கை காடுட் | 42 | 11 | } |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### சிரம்பான் மாவட்டம்

மலேசியா; நெகிரி செம்பிலான்; சிரம்பான் மாவட்டத்தில் *(Seremban District)* 19 தமிழ்ப்பள்ளிகள் உள்ளன. 4854 மாணவர்கள் பயில்கிறார்கள். 445 ஆசிரியர்கள் பணியாற்றுகிறார்கள்.  
| NBD4069 | சிரம்பான் | SJK(T) Convent Seremban </br><small>(Kompleks Wawasan)</small> | **சிரம்பான் கான்வென்ட் தமிழ்ப்பள்ளி**</br><small>*மலேசியத் தொலைநோக்கு பள்ளி*</small> | 70300 | சிரம்பான் | 642 | 43 |  |
| --- | --- | --- | --- | --- | --- | --- | --- | --- |
| NBD4070 | சிரம்பான் | SJK(T) Lorong Java | **லோரோங் ஜாவா தமிழ்ப்பள்ளி** | 70000 | சிரம்பான் | 693 | 51 |  |
| NBD4071 | சிரம்பான் | SJK(T) Jalan Lobak | **ஜாலான் லோபாக் தமிழ்ப்பள்ளி** | 70200 | சிரம்பான் | 389 | 33 |  |
| NBD4072 | நீலாய் | SJK(T) Nilai | **நீலாய் தமிழ்ப்பள்ளி** | 71800 | நீலாய் | 537 | 40 |  |
| NBD4073 | நீலாய் | SJK(T) Ladang Batang Benar | **பத்தாங் பெனார் தோட்டத் தமிழ்ப்பள்ளி** | 71800 | நீலாய் | 57 | 11 |  |
| NBD4074 | கெர்பி தோட்டம் | SJK(T) Ladang Kirby | **கெர்பி தோட்டத் தமிழ்ப்பள்ளி** | 71900 | லாபு | 38 | 10 |  |
| NBD4075 | குபாங் தோட்டம் | SJK(T) Ladang Kubang | **குபாங் தோட்டத் தமிழ்ப்பள்ளி** | 72300 | சிரம்பான் | 35 | 10 |  |
| NBD4076 | நீலாய் | SJK(T) Desa Cempaka | **டேசா செம்பாகா தமிழ்ப்பள்ளி** | 71800 | நீலாய் | 99 | 10 |  |
| NBD4077 | மந்தின் | SJK(T) Ldg Cairo | **கெய்ரோ தோட்டத் தமிழ்ப்பள்ளி** | 71700 | மந்தின் | 163 | 18 |  |
| NBD4078 | லாபு | SJK(T) Labu Bhg 1 | **லாபு தமிழ்ப்பள்ளி பிரிவு 1** | 71900 | சிரம்பான் | 45 | 11 |  |
| NBD4079 | லாபு | SJK(T) Ladang Labu Bhg 4 | **லாபு தோட்டத் தமிழ்ப்பள்ளி பிரிவு 4** | 71010 | லாபு | 23 | 10 |  |
| NBD4080 | செனவாங் | SJK(T) Ladang Senawang | **செனவாங் தோட்டத் தமிழ்ப்பள்ளி** | 71450 | சிரம்பான் | 543 | 42 |  |
| NBD4081 | சிரம்பான் தோட்டம் | SJK(T) Ladang Seremban | **சிரம்பான் தோட்டத் தமிழ்ப்பள்ளி** | 71450 | சிரம்பான் | 565 | 44 |  |
| NBD4083 | கோம்போக் தோட்டம் | SJK(T) Ladang Kombok | **கோம்போக் தோட்டத் தமிழ்ப்பள்ளி** | 71200 | ரந்தாவ் | 60 | 14 |  |
| NBD4084 | ரந்தாவ் | SJK(T) Rantau | **ரந்தாவ் தமிழ்ப்பள்ளி** | 71200 | ரந்தாவ் | 293 | 28 |  |
| NBD4085 | சங்காய் சிரம்பான் தோட்டம் | SJK(T) Ladang Shanghai Seremban | **சங்காய் சிரம்பான் தமிழ்ப்பள்ளி** | 70300 | சிரம்பான் | 169 | 15 |  |
| NBD4086 | பாஜம் | SJK(T) Tun Sambanthan | **துன் சம்பந்தன் தமிழ்ப்பள்ளி** | 71700 | மந்தின் | 229 | 27 |  |
| NBD4087 | செமினி
Makhota Hills | SJK(T) Ladang Lenggeng | **லெங்கெங் தோட்டத் தமிழ்ப்பள்ளி** | 71750 | லெங்கெங் | 82 | 11 |  |
| NBD4088 | பண்டார் ஸ்ரீ செண்டாயான் | SJK(T) Bandar Sri Sendayan | **பண்டார் ஸ்ரீ செண்டாயான் தமிழ்ப்பள்ளி**</br><small>*புக்கிட் பெர்த்தாம் தோட்டத் தமிழ்ப்பள்ளி*</small></br><small>*பண்டார் செண்டாயான் நகர்ப் பகுதிக்கு மாற்றம்*</small></br> | 71950 | பண்டார் ஸ்ரீ செண்டாயான் | 192 | 17 | } |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### தம்பின் மாவட்டம்

மலேசியா; நெகிரி செம்பிலான்; தம்பின் மாவட்டத்தில் *(Tampin District)* 7 தமிழ்ப்பள்ளிகள் உள்ளன. 760 மாணவர்கள் பயில்கிறார்கள். 107 ஆசிரியர்கள் பணியாற்றுகிறார்கள்.  
| NBD5029 | தம்பின் | SJK(T) Tampin | **தம்பின் தமிழ்ப்பள்ளி** | 73000 | தம்பின் | 281 | 26 |  |
| --- | --- | --- | --- | --- | --- | --- | --- | --- |
| NBD4070 | ரெப்பா தோட்டம் | SJK(T) Ladang Repah | **ரெப்பா தோட்டத் தமிழ்ப்பள்ளி** | 73000 | தம்பின் | 40 | 10 |  |
| NBD5031 | ரீஜண்ட் தோட்டம் | SJK(T) Ladang Regent | **ரீஜண்ட் தமிழ்ப்பள்ளி** | 73200 | கெமிஞ்சே | 241 | 26 |  |
| NBD4072 | ஆயர் கூனிங் | SJK(T) Air Kuning Selatan | **ஆயர் கூனிங் செலாத்தான் தமிழ்ப்பள்ளி** | 73200 | கெமிஞ்சே | 31 | 11 |  |
| NBD5033 | புக்கிட் கிளேடேக் தோட்டம் | SJK(T) Ladang Bukit Kledek | **புக்கிட் கிளேடேக் தோட்டத் தமிழ்ப்பள்ளி** | 73200 | கெமிஞ்சே | 15 | 8 |  |
| NBD5034 | கிம்மாஸ் | SJK(T) Gemas | **கிம்மாஸ் தமிழ்ப்பள்ளி** | 73400 | கிம்மாஸ் | 129 | 18 |  |
| NBD5035 | சுங்கை கிளாமா தோட்டம் | SJK(T) Ladang Sg Kelamah | **சுங்கை கிளாமா தோட்டத் தமிழ்ப்பள்ளி** | 73400 | கிம்மாஸ் | 23 | 8 | } |
# நெகிரி செம்பிலான் மாநிலத்தின் தமிழ்ப்பள்ளிகள்

## நெகிரி செம்பிலான் மாநிலத்தில் உள்ள தமிழ்ப்பள்ளிகளின் பட்டியல்

### செம்போல் மாவட்டம்

மலேசியா; நெகிரி செம்பிலான்; செம்போல் மாவட்டத்தில் *(Jempol District)* 11 தமிழ்ப்பள்ளிகள் உள்ளன. 978 மாணவர்கள் பயில்கிறார்கள். 141 ஆசிரியர்கள் பணியாற்றுகிறார்கள்.  
| NBD6001 | பகாவ் தோட்டம் | SJK(T) Ldg Bahau | **பகாவ் தோட்டத் தமிழ்ப்பள்ளி** | 72100 | பகாவ் | 264 | 23 |  |
| --- | --- | --- | --- | --- | --- | --- | --- | --- |
| NBD6002 | ஆயர் ஈத்தாம் தோட்டம் | SJK(T) Ladang Air Hitam | **ஆயர் ஈத்தாம் தோட்டத் தமிழ்ப்பள்ளி** | 72120 | பண்டார் ஸ்ரீ செம்போல் | 91 | 14 |  |
| NBD6003 | கெடிஸ் தோட்டம் | SJK(T/Te) Ladang Geddes | **கெடிஸ் தோட்டத் தமிழ் தெலுங்கு பள்ளி** | 72120 | பண்டார் ஸ்ரீ செம்போல் | 85 | 14 |  |
| NBD6004 | சுங்கை செபாலிங் தோட்டம் | SJK(T) Ladang Sg Sebaling | **சுங்கை செபாலிங் தோட்டத் தமிழ்ப்பள்ளி** | 72100 | பகாவ் | 16 | 7 |  |
| NBD6005 | கெல்பின் தோட்டம் | SJK(T) Ldg Kelpin | **கெல்பின் தோட்டத் தமிழ்ப்பள்ளி** | 73500 | ரொம்பின் | 24 | 9 |  |
| NBD6006 | செனாமா தோட்டம் | SJK(T) Ldg Senama | **செனாமா தோட்டத் தமிழ்ப்பள்ளி** | 72100 | பகாவ் | 81 | 10 |  |
| NBD6007 | செயிண்ட் ஹெலியர் தோட்டம் | SJK(T) Ladang St Helier | **செயிண்ட் ஹெலியர் தோட்டத் தமிழ்ப்பள்ளி** | 72100 | பகாவ் | 171 | 15 |  |
| NBD6008 | சியாலாங் தோட்டம் | SJK(T) Ldg Sialang | **சியாலாங் தோட்டத் தமிழ்ப்பள்ளி** | 72100 | பகாவ் | 78 | 10 |  |
| NBD6009 | ஜெராம் பாடாங் தோட்டம் | SJK(T) Ldg Jeram Padang | **ஜெராம் பாடாங் தோட்டத் தமிழ்ப்பள்ளி** | 72100 | பகாவ் | 24 | 10 |  |
| NBD6010 | ரொம்பின் | SJK(T) Dato' K.Pathmanaban | **டத்தோ கு.பத்மநாபன் தமிழ்ப்பள்ளி** | 73500 | ரொம்பின் | 110 | 21 |  |
| NBD6011 | மிடில்டன் தோட்டம் | SJK(T) Ldg Middleton | **மிடில்டன் தோட்டத் தமிழ்ப்பள்ளி** | 73500 | ரொம்பின் | 34 | 8 | } |
# இந்திய யுரேனிய கழகம்

| location_country = இந்தியா
| location =
| locations =
| area_served =
| key_people = சி. கே. அசுனானி
(தலைவர் & நிர்வாக இயக்குநர்)
| industry = சுரங்கத் தொழில்
| products = யுரேனியம்
| production =
| services =
| revenue = (2019)
| operating_income = (2019) இந்த கழகத்தின் சுரங்கங்கள் ஜாதுகோரா, பதின், நர்வபகார், துராம்திக் மற்றும் பந்துகுராங்கில் அமைந்துள்ளன.
# இந்திய யுரேனிய கழகம்

## சுரங்கங்கள்

### ஜதுகுடா

இது இந்தியாவின் முதல் யுரேனியம் சுரங்கமாகும். இது 1967-ல் தனது செயல்பாட்டைத் தொடங்கியது. இந்த சுரங்கம் சார்கண்ட்டு மாநிலத்தில் உள்ளது. யுரேனியம் தாது செயலாக்கத்திற்குப் பயன்படுத்தப்படும் சுரங்கத்திற்கு அருகிலேயே ஜதுகொடா சுத்திகரிக்கும் ஆலை அமைந்துள்ளது. பதின் மற்றும் நர்வபகார் சுரங்கங்களிலிருந்து எடுக்கப்படும் தாதும் இங்கு தயார்ப்படுத்தப்படுகிறது.
# இந்திய யுரேனிய கழகம்

## சுரங்கங்கள்

### பதின்

இந்த சுரங்கம் ஜதுகுடாவிலிருந்து 3 கி. மீ. தொலைவில் உள்ளது. இது பெரும்பாலான உள்கட்டமைப்பை ஜதுகுடா சுரங்கத்துடன் பகிர்ந்து கொள்கிறது.
# இந்திய யுரேனிய கழகம்

## சுரங்கங்கள்

### நர்வபகார்

இந்த சுரங்கம் ஏப்ரல் 1995-ல் தொடங்கப்பட்டது. இது நாட்டின் அதி நவீன சுரங்கமாக அறியப்படுகிறது.
# இந்திய யுரேனிய கழகம்

## சுரங்கங்கள்

### துரம்திக்

துரம்திக் சுரங்கம் ஜாதுகுடாவிற்கு மேற்கே 24 கி. மீ. தொலைவில் ஹவுரா மும்பை தொடருந்து முதன்மை வழித்தடத்தில் அமைந்துள்ளது. இது 2003ஆம் ஆண்டு தொடங்கப்பட்டது. துராம்தி, பாண்டுஹராங் மற்றும் மொஹுல்டின் சுரங்கங்களிலிருந்து தாதைத் சுத்திகரிப்பதற்காக துரம்திக் ஆலை அமைக்கப்பட்டுள்ளது.
# இந்திய யுரேனிய கழகம்

## சுரங்கங்கள்

### துரம்திக்

#### பாக்ஜாதா

பாக்ஜதா சுரங்கம் என்பது சார்க்கண்டின் கிழக்கு சிங்பூம் மாவட்டத்தில் உள்ள ஒரு நிலத்தடி சுரங்கமாகும்.
# இந்திய யுரேனிய கழகம்

## புதிய திட்டங்கள்

இந்திய யுரேனிய கழகம் சார்க்கண்டில் இரண்டு நிலத்தடி சுரங்கங்களைத் தொடங்குவதற்கான நடவடிக்கைகளை எடுத்துள்ளது. ஆந்திரப் பிரதேச மாநிலத்தில் யுரேனியம் இருப்பு கண்டுபிடிக்கப்பட்டு, கடப்பா மாவட்டத்தில் நிலத்தடி சுரங்கம் அமைக்கும் பணியும் தொடங்கியுள்ளது.
# இந்திய யுரேனிய கழகம்

## சர்ச்சைகள்

இந்திய யுரேனிய கழக சுரங்க நடவடிக்கைகள் பொதுமக்களுக்குத் தீங்கு விளைவிக்கும் கதிர்வீச்சை விளைவிப்பதாக உள்ளூர் சமூகத்தின் சில பிரிவுகளிடமிருந்து விமர்சனம் இருந்து வருகிறது. 1998ஆம் ஆண்டு சக்தி நடவடிக்கைக்குப் பிறகு அமெரிக்காவால் அனுமதியளிக்கப்பட்ட 63 இந்திய நிறுவனங்களில் இந்திய யுரேனிய கழக நிறுவனமும் ஒன்று. காசி மலைகளில் இந்திய யுரேனிய கழக சுரங்க நடவடிக்கைகள் உடல்நல பாதிப்புகளை ஏற்படுத்தும் என உள்ளூர் பழங்குடியினரால் கடுமையாக எதிர்க்கப்பட்டது.
# உதவி ஆய்வாளர்

**உதவி ஆய்வாளர்** ( **எஸ்.ஐ**, *Sub-inspector* ) என்பது தெற்காசியாவில் பரவலாகப் பயன்பாட்டில் உள்ள ஒரு காவல்துறை பதவியாகும்: வங்கதேசம், பாகித்தான், இந்தியா, இலங்கையின் காவல்துறை படைகளில், இந்தப் பதவி முதன்மையாக பிரித்தானிய மாதிரியை அடிப்படையாகக் கொண்டு உருவாக்கப்பட்டது. இது முன்னர் பெரும்பாலான பிரித்தனானி குடியேற்ற நாடுகளின் காவல்துறை படைகளிலும் சில பிரித்தானிய காவல்துறை படைகளிலும் பயன்படுத்தப்பட்டது. இப்பதவியானது பொதுவாக ஒரு துணைக்காவல் நிலையத்தின் பொறுப்பாளராகவோ அல்லது ஆய்வாளருக்கு உதவியான ஒரு பதவியாவோ இருக்கும்.
# உதவி ஆய்வாளர்

## இந்தியா

அதிகாரியின் சின்னம்]]
உதவி ஆய்வாளர் (SI) என்பவர் பொதுவாக சில காவலர்களுக்கும், தலைமைக் காவலருக்கும் கட்டளையிடும் கட்டளை அதிகாரியாவார். இந்திய காவல்துறையின் விதிகள் மற்றும் ஒழுங்குமுறைகளின் படி, நீதிமன்றத்தில் குற்றப்பத்திரிகை தாக்கல் செய்யக்கூடிய, பொதுவாக முதல் விசாரணை அதிகாரியாக இருக்கும் அதிகாரிக்கான மிகக் குறைந்த தகுதிப் பதவி இதுவாகும். இவருக்கு கீழ் உள்ள அதிகாரிகள் குற்றப்பத்திரிகை தாக்கல் செய்ய முடியாது. ஆனால் இவர் சார்பாக வழக்கு தொடர்பாக விசாரிக்க மட்டுமே முடியும். கேரளா போன்ற சில மாநிலங்களில் அவர்கள் காவல்நிலைய அதிகாரிகளாக இருக்கலாம்.  
உதவி ஆய்வாளர் பதவியானது உதவி துணை ஆய்வாளருக்ககு (ஏ.எஸ்.ஐ) மேலேயும், ஆய்வாளருக்கு கீழேயும் இருக்கும். பெரும்பாலான உதவி ஆய்வாளர்கள் நேரடியாக காவல்துறையில் பணியமர்த்தப்படுகிறார்கள். இவர்கள் கீழ்நிலை காவல் அதிகாரிகளை விட சிறந்த கல்வித் தகுதிகளைக் கொண்டுள்ளனர்.  
மத்திய ஆயுதக் காவல் படைகள், மாநில ஆயுத சேமக் காவல் படைகள் மற்றும் ஆயுதப் படைகள் போன்ற சிறப்புப் பிரிவுகளில் உள்ள துணை ஆய்வாளர்கள் ஒரே தரத்தைக் கொண்டவர்கள். ஆனால் பொதுவாக இந்த அதிகாரிகளுக்கு விசாரணை அதிகாரம் இல்லை. உதவி ஆய்வாளர் (இசைக்குழு) மற்றும் உதவி ஆய்வாளர் (போக்குவரத்து) போன்ற பிற இந்திய சட்ட அமலாக்க நிறுவனங்களில் சிறப்பு புலனாய்வு அல்லாத துறைகளிலும் இந்த அதிகாரிகள் உள்ளனர்.  
உதவி ஆய்வாளருக்கான தகுதி சின்னம் இரண்டு (ஐந்து முனை) நட்சத்திரங்கள் மற்றும் தோள்பட்டையின் வெளிப்புற முனையில் சிவப்பு மற்றும் நீல நிறக் கோடுகள் கொண்ட நாடா. இது இந்திய இராணுவத்தில் உள்ள சுபேதாரின் முத்திரையைப் போன்றது. உதவி ஆய்வாளருக்கு ஒரு (ஐந்து முனைகள்) நட்சத்திரமும், தோள்பட்டைகளின் வெளிப்புற முனையில் சிவப்பு மற்றும் நீல நிறக் கோடுகள் கொண்ட நாடாவும் இருக்கும். இது இந்திய இராணுவத்தில் உள்ள *நைப் சுபேதாரின்* அடையாளத்தை ஒத்தது. முதன்மை உதவி ஆய்வாளர் மற்றும் கூடுதல் உதவி ஆய்வாளருக்கான தகுதி சின்னம் ஒன்றுதான்.  
உதவி ஆய்வாளர் மற்றும் உதவி உதவி ஆய்வாளர் பதவிக்கு, மத்திய அரசு பணியாளர் தேர்வாணையம் (SSC) எல்லைப் பாதுகாப்புப் படை, மத்திய சேமக் காவல் படை, இந்திய - திபெத் எல்லைக் காவல்படை, நடுவண் புலனாய்வுச் செயலகம், சசசுத்திர சீமா பல், மத்திய தொழிற்சாலை பாதுகாப்புப் படை, மற்றும் பிற மத்திய ஆயுதப்படை காவல்துறை படைகளில் தேசிய அளவில் தகுதியான ஆட்களைத் தேர்ந்தெடுத்து நியமிக்கிறது. மத்திய ஆயுதக் காவல் படை மற்றும் மாநில காவல் படைகளின் துணை ஆய்வாளர்கள் ஒரே ஊதிய நிலையைக் கொண்டவர்கள். ஆனால் இந்திய ஆயுதப்படையின் சுபேதார் மற்றும் இளம் வாரண்ட் அதிகாரி அதாவது இந்திய இராணுவம், இந்தியக் கடற்படை மற்றும் இந்திய வான்படை ஆகியவற்றில் மத்திய ஆயுதப்படை அல்லது மாநில போலீஸ் படைகளை விட சிறந்த ஊதிய நிலை மற்றும் சலுகைகளை பெறுகின்றனர்.
# என்றாவது ஒரு நாள்

***என்றாவது ஒரு நாள்*** (*Endraavathu Oru Naal*) என்பது 2021ஆம் ஆண்டு வெளிவந்த தமிழ் மொழி நாடகத் திரைப்படமாகும். வெற்றி துரைசாமி இயக்கத்தில் விதார்த் , ரம்யா நம்பீசன் ஆகியோர் முக்கிய வேடங்களில் நடித்துள்ளனர். தி தியேட்டர் பீப்பிள் நிறுவனம் தயாரித்த இந்தப்படம் 8 அக்டோபர் 2021 அன்று வெளியிடப்பட்டது.
# என்றாவது ஒரு நாள்

## நடிகர்கள்

- தங்கமுத்துவாக விதார்த்
- ராசாத்தியாக ரம்யா நம்பீசன்
- முருகனாக மாஸ்டர் ராகவன்
- இளவரசு
- டயானா விசாலினி
- ராஜேஷ் பாலச்சந்திரன்
- ஆர். பாஸ்கர்
- மகேஷ் சண்முகசுந்தரம்
# என்றாவது ஒரு நாள்

## தயாரிப்பு

சென்னையின் முன்னாள் மேயர் சைதை சா. துரைசாமியின் மகன் வெற்றி துரைசாமி இயக்குநராக அறிமுகமான இப்படத்தின் தயாரிப்பு, 2020ஆம் ஆண்டின் பிற்பகுதியில் தொடங்கியது. இப்படத்தின் படப்பிடிப்பு மூலனூரில் நடைபெற்றது. திரையரங்கில் வெளியாவதற்கு முன், திரைப்படம் பல்வேறு திரைப்பட விழாக்களில் வெளியிடப்பட்டு 43 விருதுகளை வென்றது.
# என்றாவது ஒரு நாள்

## ஒலிப்பதிவு

படத்துக்கு என். ஆர். ரகுநந்தன் இசையமைத்துள்ளார்.
# என்றாவது ஒரு நாள்

## வெளியீடு

இந்தப் படம் ஜீ தமிழ் தொலைக்காட்சியில் 3 அக்டோபர் 2021 அன்று நேரடியாக ஒளிபரப்பாக இருந்தது. மாறாக அக்டோபர் 8 அன்று ஜீ5 தளத்தில் வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர் படத்திற்கு கலவையான விமர்சனம் அளித்து, "இரண்டு மணி நேரத்துக்கும் குறைவான நேரமே இருந்தபோதிலும், 45 நிமிட குறும்படம் அம்ச நீளத்திற்கு நீட்டிக்கப்பட்டதைப் போல படம் மிக நீண்டதாக உணரப்படுகிறது" என்று குறிப்பிட்டார். சினிமா எக்ஸ்பிரஸின் ஒரு விமர்சகர், "நல்ல நோக்கத்துடன் மட்டும் படம் எடுக்க வேண்டாம்" என்று எழுதினார். "ரம்யாவும் ராகவனும் தங்களின் சிறந்த நடிப்பை வெளிப்படுத்துகிறார்கள். ஆனால் எழுத்து ஆழமாக இருக்கும்போது நடிகர்களால் செய்யக்கூடியது அதிகம்" என்று கூறினார். விமர்சகர் படத்தின் கதையை சமுத்திரக்கனியின் வெள்ளை யானை (2021) மற்றும் ராமே ஆண்டாலும் ராவணே ஆண்டாலும் (2021) ஆகியவற்றுடன் ஒப்பிட்டார்.
# தலைமைக் காவலர்

**தலைமைக் காவலர்** (*Head constable*, **ஏட்டு, ஏட்டையா** என்றும் அழைக்கப்படுகிறார்) என்பது சில பிரித்தானிய மற்றும் பிரித்தானிய குடியேற்ற நாடுகளின் காவல்துறை படைகளில் பயன்படுத்தப்படும் ஒரு பதவியாகும். இது இந்திய காவல்துறையில் இன்னும் பயன்பாட்டில் உள்ளது.
# தலைமைக் காவலர்

## இங்கிலாந்து மற்றும் வேல்ஸ்

முதலில், தலைமைக் காவலர் (head constable) என்பது இங்கிலாந்து மற்றும் வேல்ஸில் உள்ள ஒரு நகர காவல்துறையின் தலைமை அதிகாரியின் சாதாரண பதவிப் பெயராகும். 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும், இந்த பதவிப் பெயரானது பெரும்பாலான படைகளில் தலைமை காவலர் (chief constable) என்று மாற்றப்பபட்டது. ஒரு சில சிறிய நகரக் காவல்துறைபடைகளும் லிவர்பூல் நகர காவல்துறையும் அதை காவல் சட்டம் 1919 இன் கீழ் இறுதியாக ஒழிக்கும் வரை அதைத் தக்கவைத்துக் கொண்டிருந்தன. இருப்பினும், வின்செஸ்டர் சிட்டி காவல்துறை 1943 ஆம் ஆண்டு வரை ஹாம்ப்ஷயர் கான்ஸ்டாபுலரியுடன் இணைக்கப்படும் வரை பதவிப் பெயரைத் தக்க வைத்துக் கொண்டது போல் தெரிகிறது.
# தலைமைக் காவலர்

## இந்தியா

அதிகாரியின் தோள்பட்டை]]
இந்தியக் காவல்துறையில் உள்ள தலைமைக் காவலர் பதவியானது நாடுகளில் உள்ள காவல் படைகளில் சார்ஜென்ட்டுக்கு இணையானது. தலைமைக் காவலர்கள் தங்கள் சட்டைக் கையில் V வடிவ மூன்று பட்டைகளை அணிவார்கள் அல்லது அவர்களின் தோள்கச்சையில் மூன்று பட்டைகள் அணிந்திருப்பார்கள்.
# வால்கெய்ரி (வரைகதை)

**வால்கெய்ரி** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ரோய் தாமசு மற்றும் ஜான் புஸ்செமா ஆகியோரால், டிசம்பர் 1970 இல் வெளியான அவென்ஜர்ஸ #83 என்ற கதையில் தோற்றுவிக்கப்பட்டது.  
இந்த கதாபாத்திரம் டிபென்டர்சு என்று அழைக்கப்படும் மீநாயகன் அணியின் முக்கியத் தூணாகவும், மீநாயகன் தோரின் நெருங்கிய கூட்டாளியாகவும், ஒரு காலத்தில் காதலித்தவராகவும் இருந்தார். வால்கெய்ரியின் அஸ்கார்டியன் பெயர் **புருன்ஹில்ட்** ஆகும், இவர் ஒடினால் அவரது தனிப்பட்ட கேடயம்-கன்னிப்பெண்களின் பிரிவான வால்கெய்ரியரை வழிநடத்த தேர்ந்தெடுக்கப்பட்டார். போரில் தனது திறமைக்கு பெயர் பெற்ற வால்கெய்ரி அடிக்கடி தனது பறக்க கூடிய குதிரையுடன் சேர்ந்து எதிரிகளுடன் சண்டையிடுவார். 2010 களில் இவர் சீக்ரெட் அவெஞ்சர்ஸின் நிறுவன உறுப்பினராகவும், மிஸ்டி நைட் உடன் ஃபியர்லெஸ் டிபென்டர்ஸின் இணைத் தலைவராகவும் ஆனார்.  
இந்த கதாபாத்திரத்திற்கு உயிர் கொடுக்கும் விதமாக நடிகை டெஸ்சா தாம்ப்சன் என்பவர் மார்வெல் திரைப் பிரபஞ்சத் திரைப்படங்களான தோர்: ரக்னராக் (2017), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற படங்களில் நடித்துள்ளார்.
# யு.எஸ் ஏஜென்ட்

**யு.எஸ் ஏஜென்ட்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இந்த கதாபாத்திரத்தை மார்க் குரூன்வால்ட் மற்றும் பால் நியாரி ஆகியோரால், நவம்பர் 1986 இல் வெளியான கேப்டன் அமெரிக்கா #323 என்ற கதையில் தோற்றுவிக்கப்பட்டது.  
இந்த கதாபாத்திரத்திற்கு உயிர் கொடுக்கும் விதமாக நடிகர் வயாட் ரசல் என்பவர் மார்வெல் திரைப் பிரபஞ்சம் மற்றும் டிஸ்னி+ தொடரான பால்கன் அண்ட் வின்டர் சோல்ஜர் என்ற தொடரில் நடித்துள்ளார்.
# நேதாஜி (இதழ்)

***நேதாஜி*** (*Netaji*) என்பது தமிழ்நாட்டில் அனைத்திந்திய பார்வர்டு பிளாக்கு வெளியிட்ட தமிழ் மொழி வார இதழ் ஆகும். இதன் முதல் பிரதி 1948ஆம் ஆண்டு நேதாஜி சுபாஷ் சந்திர போஸின் பிறந்த நாளான சனவரி 23 அன்று வெளியிடப்பட்டது. இதன் நிறுவனர் முத்துராமலிங்கத் தேவர் ஆவார்.